# JZU DOM ZDRAVLJA

# “Izudin Mulabećirović-Izo”

T E Š A N J

Na osnovu člana 29. Zakona o ustanovama (Službeni list BH broj:6/92, 8/93 i 13/94), člana 66. stav.1. Zakona o zdravstvenoj zaštiti (Sl.novine FBiH broj 46/10), člana 19. i 22. Statuta JZU Doma zdravlja “Izudin Mulabećirović-Izo” Tešanj i Odluke Upravnog odbora JZU Doma zdravlja „Izudin Mulabećirović-Izo“ Tešanj broj 3346 /21 od 21.09.2021.godine, raspisuje

## **K O N K U R S**

**za izbor i imenovanje direktora**

**I USLOVI ZA IMENOVANJE DIREKTORA**

Kandidati za imenovanje direktora JZU Doma zdravlja „Izudin Mulabećirović-Izo“ Tešanj treba da ispunjavaju sljedeće opće i posebne uslove:

1. Opći uslovi:

* da je državljanin Bosne i Hercegovine (**dokaz:** uvjerenje o državljanstvu**)**
* da se na njega ne odnosi član IX 1. ustava Bosne i Hercegovine (**dokaz**: izjava kandidata potpisana i ovjerena od strane nadležnog organa)
* da nije otpušten iz državne službe kao rezultat izrečene disciplinske mjere na bilo kojem nivou (državnom ili entitetskom) u BiH u razdoblju od 3 godine prije dana objave upražnjenje pozicije (**dokaz:** izjava kandidata potpisana i ovjerena od strane nadležnog organa)
* da nije osuđivan za krivično djelo i za privredni prijestup nespojiv sa dužnošću direktora zdravstvene ustanove (**dokaz:** da nije osuđivan za krivično djelo i privredni prijestup – uvjerenje od nadležnog MUP-a mjesta rođenja,
* da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u institucijama vlasti BiH (“Službeni glasnik BiH” broj 16/02, 14/03, 12/04, 63/08, 12/08, 87/13, 41/16), **dokaz:** izjava kandidata potpisana i ovjerena od strane nadležnog organa)
* da posjeduje organizacione sposobnosti (**dokaz:** biografija s opisom dosadašnjih aktivnosti);

2. Posebni uslovi:

* da ima zavšen medicinski ili stomatološki fakultet odnosno farmaceutsko-biohemijski fakultet i jednu od specijalizacija iz okvira djelatnosti Doma zdravlja (primarne ili konsultativno-specijalističke zdravstvene zaštite koja se pruža u Domu zdravlja), ili završen medicinski fakultet sa specijalizacijom iz socijalne medicine, organizacije i ekonomike zdravstva (**dokaz:** diploma o završenom fakultetu i uvjerenje o specijalističkom ispitu-fotokopija ovjerena od nadležnog organa);
* najmanje pet (5) godina radnog iskustva u struci nakon položenog specijalističkog ispita (**dokaz:** potvrda o radnom iskustvu)
* da posjeduje određeno znanje iz zdravstvenog menadžmenta koje dokazuje certifikatom o obavljenoj edukaciji iz zdravstvenog menadžmenta, i to sva tri nivoa edukacije u skladu sa propisima o kontinuiranoj profesionalnoj edukaciji iz zdravstvenog menadžmenta, odnosno završenoj specijalizaciji iz zdravstvenog menadžmenta ili završenom postdiplomskom studiju iz zdravstvenog menadžmenta; **dokaz: odgovarajući certifikat, uvjerenje o završenoj specijalizaciji ili postdiplomskom studiju)**

**II VRIJEME NA KOJE SE OBAVLJA IMENOVANJE**

Imenovanje direktora JZU Dom zdravlja „Izudin Mulabećirović-Izo“ Tešanj vrši se na mandatni period od 4 godine

**III DOKUMENTACIJA KOJU SU KANDIDATI DUŽNI PRILOŽITI UZ PRIJAVU**

Kandidati su dužni uz prijavu koja sadrži kraću biografiju, adresu i kontakt telefon priložiti originalne dokumente ili ovjerene fotokopije dokumenata kao dokaz o ispunjavanju općih i posebnih uslova traženih ovim konkursom (dokazi iz tačke 1. Opći uslovi ne mogu biti stariji od 6 mjeseci).

**IV ROK ZA PODNOŠENJE PRIJAVA KANDIDATA**

**P**rijave na konkurs sa dokazima o ispunjavanju općih i posebnih uslova dostavljaju se u zatvorenoj koverti Upravnom odboru JZU Doma zdravlja „izudin Mulabećirović-Izo“ Tešanj na adresu:

JZU Dom zdravlja “Izudin Mulabećirović-Izo” Tešanj, Braće Pobrića 17, sa naznakom “Prijava na konkurs za izbor i imenovanje direktora”

Konkurs ostaje otvoren 15 dana od dana objavljivanja u dnevnim novinama „Oslobođenje“.

Nepotpune, nekvalifikovane i neblagovremene prijave neće se razmatrati.

**V- NAČIN I ROK OBAVJEŠTENJA KANDIDATA O REZULTATIMA KONKURSA**

O odluci o imenovanju direktora obavještavaju se pisanim putem svi učesnici na konkursu, najkasnije u roku od 8 dana od dana donošenja odluke o imenovnaju direktora Doma zdravlja.

Predsjednik Upravnog odbora

Hatibović Mirsad,prof.